Létrehozva: 2019. június 19. 10:43
Módosítva: 2019. június 19. 11:18
A következő napokban a meleg, napos időt az ország több részén is megszakíthatják záporok, zivatarok, helyenként felhőszakadás és jégeső is.
Ma az erőteljes gomolyfelhő-képződés mellett magasszintű felhőzet is lesz az égen, emellett több-kevesebb napsütés is várható - írja az Országos Meteorológiai Szolgálat. Egyre több helyen alakul ki zápor, zivatar, helyenként felhőszakadás, jégeső. Többnyire mérsékelt marad a légmozgás, de zivatarok környezetében előfordulhatnak viharos széllökések. A hőmérséklet délután 26 és 32, késő este 19 és 24 fok között alakul.
Egyre több helyen alakul ki zápor, zivatar. Fotó: iStock
Csütörtökön az erőteljes nappali gomolyfelhő-képződés mellett többórás napsütés is várható. Összességében több helyen valószínű zápor, zivatar. A változó irányú szél gyenge vagy mérsékelt marad, zivatarok környezetében átmenetileg azonban megerősödhet. A legalacsonyabb éjszakai hőmérséklet 14 és 20, a legmagasabb nappali hőmérséklet 26 és 31 fok között alakul.